། །གཤིན་རྗེ་གཤེད་ནག་པོའི་རྒྱུད་བཤད་བཞུགས་སོ། །
ད་ནི་གཤིན་རྗེ་གཤེད་ནག་པོའི་རྒྱུད་བཤད་པར་བྱ་སྟེ། དེ་ལ་ཐུན་མོང་བ་ཐམས་ཅད་ནི་
གཤེད་དམར་པོའི་འགྲེལ་པར་ཁོ་བོས་བཤད་ཟིན་ཏོ། །ཐུན་མོང་མ་ཡིན་པ་རྣམས་དགྲོལ་བ་ནི།
སྣ་ཚོགས་རྡོ་རྗེ་འཇིགས་རུང་བ། ཞེས་པ་ལ་སོགས་པ་ལ་སྣ་ཚོགས་རྡོ་རྗེ་ནི་ཕྱོགས་ཀྱི་མདོག་
ཅན་ནོ། །ནམ་མཁའ་ནི་དེ་བཞིན་ཉིད་མཚོན་པའི་མཁའ་གསང་སྟེ། ཆོས་ཀྱི་འབྱུང་གནས་སོ། །
རྡོ་རྗེའི་དཀྱིལ་འཁོར་ནི་མི་ཕྱེད་པའི་གཞལ་ཡས་ཁང་ཡིན་ནོ། །ཡང་ན་ནམ་མཁའ་ནི་རྩ་བ་
བྲལ་བ་མཚོན་པ། དཀྱིལ་འཁོར་གྱི་འོག་གི་སྟོང་པ་ཉིད་དོ། །རྡོ་རྗེའི་དཀྱིལ་འཁོར་ནི་སྲུང་
འཁོར་དང༌། གཞལ་ཡས་ཁང་ལ་སོགས་པའོ། །དེ་ལྟར་ན་སྣ་ཚོགས་རྡོ་རྗེ་ནི་དེ་རྣམས་ཀྱི་
དཀྱིལ་དུ་གནས་ཞེས་པའོ། །མཚམས་ཀྱི་རྡོ་རྗེ་རྩེ་བཞི་ལ། ཞེས་འདོན་པ་ནི་ཡང་དག་མ་ཡིན་
ཏེ། མཚམས་སུ་རྡོ་རྗེའི་རྩེ་མེད་པའི་ཕྱིར་རོ། །དེས་ན། རྡོ་རྗེའི་མཚམས་ཀྱི་ཟུར་ཉིད་ལ། ཞེས་
བྱ་བ་ཡིན་ནོ། །སྒོ་ཡི་རྡོ་རྗེའི་རྩེ་བཞི་ལ། ཞེས་པ་ནི་སྒོ་ལ་བསྟན་པའི་རྡོ་རྗེའི་རྩེ་མོའི་ཕྱོགས་ལ་
ཞེས་པའོ། །སྣ་ཚོགས་རྡོ་རྗེའི་མཚམས་བཞི་རུ། ཞེས་པ་ནི་རྩེ་མོའི་མཚམས་ཡིན་ཏེ། སྐབས་
ལས་ཤེས་པའི་ཕྱིར་རོ། །མིའི་མགོ་བོ་ཞེས་པ་ནི་མགོ་བོར་བསྒོམ་ཞེས་པ་ལ་སོགས་པ་ཐོད་པ་
ལ་མགོ་བོའི་སྒྲ་གཙོ་བོར་གྲགས་པས་ན། ཐོད་པ་ཉིད་ཡིན་ནོ། །དེ་ལྟར་བསྒོམས་ནས་སྔགས་
བཟླས་པར་བྱས་པ་ཡིན་པས་སྔགས་གསུངས་ཏེ། དེ་ལས་ཛིན་ཛིཀ་ཅེས་པ་ནི་རྒྱལ་ཞིང་རྒྱལ
-126-

སྔགས་ལ་འཇུག་པའི་སྒོ་ལས། གཤིན་རྗེ་གཤེད་དགྲ་ནག་གི་ཆོས་སྐོར།
༥༧༽
ཏེ་འཁོར་ལོ་འཕངས་པས་བགེགས་ལས་རྒྱལ་བའམ། མེ་ལོང་ཡེ་ཤེས་ཀྱིས་གཏི་མུག་ལས་
རྒྱལ་བས་ན་ཛིན་ཛིཀ་ཅེས་བྱའོ། །རཏྣ་དྷྲྀཀ་ཅེས་པ་ནི་རིན་ཆེན་འཛིན་ཏེ། རིན་ཆེན་ཕྱག་ན་
འཛིན་པའམ། དྲི་མ་མེད་པས་ན་རཏྣ་སྟེ། སེར་སྣ་ལ་སོགས་པའི་དྲི་མ་དང་བྲལ་བའི་ཡེ་ཤེས་
འཆང་བས་ན་དེ་སྐད་ཅེས་བྱའོ། །ཨ་རོ་ལིཀ་ནི་ཚེ་འཛིན་ཅིང་ལེན་པ་སྟེ། ཚེ་དཔག་ཏུ་མེད་པར་
གྱུར་པའམ། ཡང་ན་རཀྟ་ཨུ་པ་ཞེས་པ་བདེ་བ་ཆེན་པོ་ལ་ཆགས་པ་ཉེ་བར་ལེན་པས་འདོད་
ཆགས་རྣམ་པར་དག་པའི་ཡེ་ཤེས་བསྟེན་པའམ། ཡང་ན། ཨ་ཝ་དྷཱུ་ཏིར། ར་ས་ནཱ་དང་ལཱ་ལ་
ནའི་རླུང་ཉེ་བར་ལེན་པས་ན་དེ་སྐད་ཅེས་བྱའོ། །པྲཛྙཱ་དྷྲྀཀ་ནི་ཤེས་རབ་འཛིན་སྟེ། བློ་གྲོས་མི་
བསྐྱོད་པའི་རིགས་འཛིན་པའམ། ཡང་ན་རབ་ཏུ་ཁོང་དུ་ཆུད་པ་ཞེས་པ་པདྨར་རྟག་ཏུ་ཆུད་པ་
ལས་མི་གཡོ་བས་གཞན་ལ་ཕྲག་དོག་ལ་སོགས་པའི་ཉེས་པ་དང་བྲལ་བས་ན་དེ་སྐད་ཅེས་
བྱའོ། །མུདྒ་ར་དྷྲྀཀ་ནི་ཐོ་བ་འཛིན་པ་སྟེ། ཤར་ཕྱོགས་ཀྱི་གདོན་ལ་བསྣུན་པའི་ཐོ་བ་འཛིན་
པའམ། ཡང་ན་མུ་ལ་ད་ཡ་ཀཱ་ར་ཞེས་པ་མ་དད་པ་ལ་སོགས་པའི་རྩ་བ་འཇོམས་པར་བྱེད་
པས་ན་དེ་སྐད་ཅེས་བྱའོ། །དཎྜ་དྷྲྀཀ་ནི་དབྱུག་པ་འཛིན་པ་སྟེ། ལྷོ་ཕྱོགས་ཀྱི་གདོན་ལ་བསྣུན་
པའི་དབྱུག་པ་འཛིན་པའམ། ཡང་ན་པད་དྷ་མཎྜ་ཞེས་པ་སྙིང་སེར་འཛིན་པ་སྟེ། བརྩོན་འགྲུས་
ཆེན་པོས་ལས་ཐམས་ཅད་མཛད་པས་ན་དེ་སྐད་ཅེས་བྱའོ། །པདྨ་དྷྲྀཀ་ནི་པདྨ་འཛིན་པ་སྟེ།
གསུང་གི་མཛོད་ཁ་ཕྱེ་བ་མཚོན་པའི་པདྨ་འཛིན་པའམ། ཡང་ན་པ་ཏི་སྨ་ར་ཞེས་པ་དྲན་པའི་
བདག་པོ་སྟེ། བརྗེད་ངེས་ལ་སོགས་པ་སྤོང་བའི་ཡེ་ཤེས་འཛིན་པས་ན་དེ་སྐད་ཅེས་བྱའོ། །
ཁརྒ་དྷྲྀཀ་ནི་རལ་གྲི་འཛིན་པ་སྟེ། བྱང་ཕྱོགས་ཀྱི་བདུད་བཅོམ་པའི་རལ་གྲི་འཛིན་པའམ།
ཡང་ན་སུ་ཁ་དཱ་ན་བྷ་ཧོཿདྷཱ་ན་ཞེས་པ་ནི་བདེ་བ་སྟེར་བའི་བྷ་ག་ལ་ཏིང་ངེ་འཛིན་པས་དེ་སྐད་
ཅེས་བྱའོ། །མོ་ཧཱ་ར་ཏི་ནི་གཏི་མུག་དགའ་མ་སྟེ། གཏི་མུག་རྡོ་རྗེ་དགའ་མ་ཡིན་པའམ་གཏི་
མུག་ཅན་གྱི་སེམས་ཅན་ལ་བྱམས་པས་ཁྱབ་པའམ། སྤྲོས་པ་ཞི་བའི་མུན་པ་ལ་དགའ་བས་ན་
-127-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དེ་སྐད་ཅེས་བྱའོ། །དྱེ་ཤ་ར་ཏི་ཞེས་པ་ནི་ཞེ་སྡང་དགའ་མ་སྟེ། ཞེ་སྡང་རྡོ་རྗེའི་དགའ་མ་ཡིན་
པའམ། ཞེ་སྡང་ཅན་ལ་ཡང་སྙིང་རྗེས་དགའ་བའམ། རླུང་གི་སྲོག་གསོད་པ་ལ་དགའ་བས་དེ་
སྐད་ཅེས་བྱའོ། །རཱ་ག་ར་ཏི་ནི་འདོད་ཆགས་དགའ་མ་སྟེ། འདོད་ཆགས་རྡོ་རྗེའི་དགའ་མ་ཡིན་
པའམ། པདྨ་ལ་རོལ་པ་ལ་དགའ་བས་ན་དེ་སྐད་ཅེས་བྱའོ། །འོ་ན་སྔར་གཤིན་རྗེ་གཤེད་ནག
བསྒོམ་པར་བྱ། ཞེས་བྱ་བ་ལ་སོགས་པ་ལ་ཚུལ་ཇི་ལྟར་སྒོམ་ཞེ་ན། ཞལ་གསུམ་ཕྱག་དྲུག་
ཞེས་པ་ལ་སོགས་པ་སྟེ།
ཞེ་སྡང་གཤིན་རྗེ་གཤེད་ནི་ཨིནྡྲ་ནཱི་ལ་སྟེ་སྐུ་མདོག་མཐིང་ནག་ཕྱག་
གཡས་དང་པོ་གཉིས་ན་རྡོ་རྗེ་དང་རལ་གྲི་དང༌། གཡོན་དང་པོ་གཉིས་ན། འཁོར་ལོ་དང་པདྨ་
འཛིན་པ། གཏི་མུག་གཤིན་རྗེ་གཤེད་ནི་གསལ་བའི་གཟུགས་ཏེ་སྐུ་མདོག་དཀར་པོ། གཡས་
ན་འཁོར་ལོ་དང༌། རལ་གྲི་དང༌། གཡོན་ན་རིན་པོ་ཆེ་དང༌། པདྨ་འཛིན་པ། སེར་སྣ་གཤིན་རྗེ
གཤེད་ནི་གསེར་གྱི་རྣམ་པ་སྟེ། སྐུ་མདོག་སེར་པོ། གཡས་ན་རིན་པོ་ཆེ་དང་། རལ་གྲི་དང༌།
གཡོན་ན་འཁོར་ལོ་དང༌། པདྨ་འཛིན་པ། འདོད་ཆགས་གཤིན་རྗེ་གཤེད་ནི་པདྨ་རཱ་ག་སྟེ་སྐུ་
མདོག་དམར་པོ། གཡས་ན་པདྨ་དང་། རལ་གྲི་དང་། གཡོན་ན་འཁོར་ལོ་དང༌། རིན་པོ་ཆེ་
འཛིན་པ། ཕྲག་དོག་གཤིན་རྗེ་གཤེད་ནི། མར་གད་འོད་དེ་སྐུ་མདོག་ལྗང་གུ། གཡས་ན་རལ་
གྲི་དང་། འཁོར་ལོ་དང༌། གཡོན་ན་པདྨ་དང༌། རིན་ཆེན་འཛིན་པ། ཡུམ་རྣམས་ཡབ་དང་འདྲ་
བ་ལ། །ཕག་མོ་ཞེ་སྡང་རྡོ་རྗེ་མཚུངས། །སྒོ་བ་རྣམས་ནི་རིམ་པ་བཞིན། །སྔོ་དང་དཀར་དང་
དམར་ལྗང་སྟེ། །ཐོ་བ་རལ་གྲི་རིན་ཆེན་པད། །དབྱུག་པ་རལ་གྲི་པདྨ་འཁོར། །པད་རལ་
འཁོར་ལོ་རིན་ཆེན་དང༌། །རལ་གྲི་འཁོར་ལོ་རིན་ཆེན་པད། །ཀུན་ཀྱང་ཐ་མའི་ཕྱག་གཉིས་ན། །
གྲི་གུག་དང་ནི་ཐོད་པ་འཛིན། །ཞལ་གསུམ་ཁ་དོག་འདི་ལྟ་སྟེ། །སྔོན་པོ་གཡས་དཀར་གཡོན་
པ་དམར། །དཀར་པོ་གཡས་སྔོ་གཡོན་པ་དམར། །གཞན་གསུམ་གཡས་སྔོ་གཡོན་པ་
དཀར། །གཏི་མུག་མ་གཏོགས་ཡབ་རྣམས་ནི། །ཉི་མར་གནས་ཏེ་ཟླ་བར་གཞན། །ཞེས་པའོ། །
-128-

སྔགས་ལ་འཇུག་པའི་སྒོ་ལས། གཤིན་རྗེ་གཤེད་དགྲ་ནག་གི་ཆོས་སྐོར། ༥༧༽
དེ་ལྟར་ཡང༌། ཡུམ་བཞི་དབང་དུ་བྱས་ནས་རིམ་པ་བདུན་པར་ཙརྩི་ཀའི་སྐབས་སུ། ཕྱག་ན་
འཁོར་ལོ་ཟླ་བའི་འོད། ཅེས་པ་དང་། ཕག་མོའི་སྐབས་སུ། རབ་སྔོ་ཕྱག་ན་རྡོ་རྗེ་བསྣམས།
ཞེས་པ་དང༌། དབྱངས་ཅན་མའི་སྐབས་སུ། དམར་པོ་ཕྱག་ན་པདྨ་འཛིན། ཅེས་པ་དང་། གོ་
རཱིའི་སྐབས་སུ། ལྗང་གུ་ཕྱག་ན་རལ་གྲི་བསྣམས། ཞེས་གསུངས་པའི་ཕྱིར་དང༌། སྒོ་བ་བཞིའི་
དབང་དུ་བྱས་ནས། རིམ་པ་བཅུ་པ། ཨིནྡྲ་ནཱི་ལ་ལྟ་བུའི་འོད་ཐོ་བ་འཛིན་པའི་བརྟུལ་ཞུགས་
ཅན། མདོག་དཀར་པོ་སྟེ་ཁྲོ་བས་འཇིགས། །མཁས་པས་ཕྱག་ཏུ་དབྱུག་པ་དགོད། །ཞལ་
གསུམ་ཕྱག་དྲུག་དམར་པོ་སྟེ། །ཕྱག་ན་པདྨ་དམར་པོ་བསྣམས། །ཞལ་གསུམ་ཕྱག་དྲུག་
ལྗང་གུ་སྟེ། །ཕྱག་ན་རལ་གྲི་བསྣམས་པ་ཡི། །ཞེས་བྱ་བ་ལ་སོགས་པ་གསུངས་པའི་ཕྱིར་རོ། །
ཚུལ་འདི་ནི་དངོས་གྲུབ་མཉེས་པའི་སློབ་དཔོན་དཔལ་འཛིན་ཞབས་ཀྱང་བཞེད་པ་ཡིན་ནོ།
འོ་ན་གཤིན་རྗེ་གཤེད་འབྱུང་བ་ལས་ཕྲག་དོག་རྡོ་རྗེ་མ་རྡོ་རྗེ་འཛིན་ཞིང་རིན་ཆེན་མི་འཛིན་པ་
དང༌། ཐོ་བ་གཤིན་རྗེ་གཤེད་མདོག་དཀར་པོ་དང་། དབྱུག་པ་གཤིན་རྗེ་གཤེད་མདོག་སྔོན་
པོར་གསུངས་པ་དང་འགལ་ལོ་ཞེ་ན། སྐྱོན་མེད་དེ། རྒྱུད་འདི་ཉིད་ནས་དངོས་སུ་གསུངས་པ་
ནི་གསང་བ་འདུས་པའི་རིམ་པ་དང་མཐུན་པ་ཡིན་ལ། ལུགས་ཕྱི་མ་ནི་རྒྱུད་གཞན་གྱི་མན་
ངག་ལ་བརྟེན་ནས། འདི་རྣམས་ཡུམ་བཞིའི་ཁ་དོག་དང་མཚུངས་པར་བྱས་ཏེ། དོན་དུ་ན།
ཡུམ་བཞི་ཡང་ཁྲོ་བོ་འདི་རྣམས་ཀྱི་རང་འོད་ཀྱི་ཡུམ་དུ་ཤེས་པར་བྱ་བའི་ཕྱིར་རོ། ། འོ་ན་དེ་
རྣམས་ཀྱི་ནི་རྩ་བའི་ཕྱག་གྲི་གུག་ཐོད་འཛིན་བསྒོམ་པར་བྱ། ཞེས་པ་ཇི་ལྟར་ཡིན་ཏེ། ཐ་མའི་
ཕྱག་ན་དེ་དག་འཛིན་པའི་ཕྱིར་རོ་ཞེ་ན། དེ་ནི་ལུགས་གཞན་ཡིན་གྱི་རྒྱུད་ཀྱི་དངོས་ཀྱི་དགོངས་
པ་མ་ཡིན་ཏེ། འདིར་ཕྱག་ན་རྡོ་རྗེ་བསྣམས་པ་ཡི། །གཤིན་རྗེ་གཤེད་ནི་བསྒོམ་པར་བྱ། །ཞེས་
པ་དང༌། གཡས་པས་རྡོ་རྗེ་ཆེན་པོ་དང་། །གཉིས་པ་ལ་ནི་རལ་གྲི་དང༌། །གསུམ་པ་ཕྱག་ན་
གྲི་གུག་གོ། དེ་ནི་གཡོན་པ་བྲི་བྱ་སྟེ། །འཁོར་ལོ་དང་ནི་པདྨ་ཆེ། །ཐོད་པའི་མཚན་མ་གཡོན་པ་
།
-129---

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནའོ། །ཞེས་ཤིན་ཏུ་གསལ་བར་གསུངས་པའི་ཕྱིར་རོ། །ཡང་ན་རྩ་བའི་ཕྱག་ཞེས་བྱ་བ་ནི་ལས་
གཙོ་བོར་བྱེད་པ་ཡིན་པས་འགལ་བ་མེད་དོ། །རིམ་པ་གསུམ་པའི་སྐབས་སུ་མིག་སྨན་སྒྲུབ་པ་
ནི། རྡོ་རྗེ་ལས་ཀྱི་སྦྱོར་བ་ཡིས། ཞེས་པ་ལ་སོགས་པ་སྟེ། བསྙེན་པ་དང་སྒྲུབ་པ་དང་ལས་ལ་
སྦྱར་བ་དང་གསུམ་ཡིན་ནོ། །དེ་ལ་བསྙེན་པ་ནི་གཙོ་བོའམ་ཕྲག་དོག་གཤིན་རྗེ་གཤེད་ཀྱིས་
བཟླས་པ་བྱེ་བ་ལ་སོགས་པ་བྱས་ཏེ། ལས་སུ་རུང་བར་གྱུར་པའོ། །སྒྲུབ་པ་ནི་གློ་བུར་དུ་བསད་
པའི་མིའི་ཚིལ་བུ་ལ་མར་ཁུ་བྱས་ཤིང་། དེའི་སྐྲ་དང་། རས་བལ་བསྲེས་པ་ལ་སྡོང་བུ་བྱས་ཏེ།
དེའི་ཐོད་པའི་ནང་དུ་བཙུགས་ནས་མེ་སྦར་ཏེ་ཐོད་པ་གཞན་ཆང་གིས་བཀང་བ་ཞིག་གིས་ཁ་
བཅད་ནས་དུ་བ་མི་འཆོར་བར་བྱ་བའི་ཕྱིར། ལྕི་བ་ལ་སོགས་པས་མཚམས་བྱུགས་ཏེ། དུ་བ་
བསྒྲུབས་ནས། ཐོད་པར་བཞག་སྟེ། དུ་བ་དེ་ཉིད་ཁཾ་ལས་བྱུང་བའི་དུ་བར་བལྟས་ནས། དེའི་
སྟེང་དུ་ཡི་གེ་ཁཾ་དམིགས་པས་ཆོས་ཐམས་ཅད་མི་སྣང་བར་ལྟ་ཞིང་དུ་བ་ལྟ་བུའི་རྟགས་ནམ་
བྱུང་བའི་བར་དུ་བསྒྲུབ་པར་བྱའོ། །དེའི་སྔགས་ནི། ཧྲཱིཿཥཱིའི་མཇུག་ཏུ་ཨ་ཛ་ན་སིདྡྷི་སྭཱཧཱ། ཞེས་
བཟླས་པར་བྱའོ། །ལས་ལ་སྦྱར་བ་ནི་མར་ངོ་གང་རུང་ཞིག་གམ་ཡང་ན་ཉི་ཤུ་དགུའི་ནུབ་མོ་
ཐོད་པའི་སྟེང་དུ་ལག་པ་གཡོན་པས་བཀབ་ནས་དུ་བ་འཐུལ་བ་དང་། དྲོ་བ་དང་། འབར་བ་
ལ་སོགས་པའི་རྟགས་མ་བྱུང་གི་བར་དུ་བཟླས་པར་བྱས་ནས། མིག་སྨན་དེས། རང་དང་
གཞན་གྱི་ལུས་ཐམས་ཅད་ལ་བྱུགས་ན་མི་སྣང་བར་འགྱུར་རོ། །མིག་ལ་བསྐུས་ན་ས་འོག་གི་
གཏེར་ཀྱང་མཐོང་བར་འགྱུར་རོ། །མཚན་མ་ལ་བསྐུས་ན་དབང་དུ་འགྱུར་རོ། །ཡང་ཁཾ་ཞེས་བྱ་
བས་མིག་ལ་བསྐུས་ནས་ཡང༌། སུས་ཀྱང་མི་མཐོང་བར་ས་གསུམ་དུ་སྤྱོད་པར་འགྱུར་རོ། །
རྐང་མགྱོགས་སྒྲུབ་པ་ནི་བསྙེན་པ་སྔ་མ་ལྟར་བྱས་ནས་དུར་ཁྲོད་ཀྱི་གནས་སུ་ཕྲག་དོག་
གཤིན་རྗེ་གཤེད་ཀྱི་རྣལ་འབྱོར་དང་ལྡན་པས་མངལ་ཁྲག་དང༌། གུར་གུམ་ཞེས་པ་མི་གྲིར་
བསད་པའི་རྐང་མར་བསྲེས་པ་དེའི་ཐོད་པའི་ནང་དུ་བཞག། རྫས་དེ་དག་ཡཾ་ལས་གཡོ་བར་
-130-

སྔགས་ལ་འཇུག་པའི་སྒོ་ལས། གཤིན་རྗེ་གཤེད་དགྲ་ནག་གི་ཆོས་སྐོར། ༥༧༽
བལྟས་ཏེ། ཧཱྃའི་མཇུག་ས་ཏ་ན་སིདྡྷི་སྭཱཧཱ། ཞེས་པ་རྟགས་བྱུང་གི་བར་དུ་བཟླས། ལས་ལ་
སྦྱར་བའི་ཚུལ་སྔ་མ་བཞིན་དུ་བྱས་ཏེ། རྫས་དེ་དག་རྐང་པ་ལ་བྱུགས་པ་ཙམ་གྱིས་ཉི་མ་རེ་རེ་
ལ་ཡང་དཔག་ཚད་བརྒྱ་ལ་སོགས་པར་ངལ་བ་མེད་པས་འགྲོ་བ་ཡིན་ནོ། །འདིར་ཁྲག་ནི་ཤ་
ཡིན་ལ། གུར་གུམ་ནི་མངལ་ཁྲག་ཡིན་ནོ། །དེ་འབའ་ཞིག་ཏུ་མ་ཟད་བདུད་རྩི་ལྔ་ཡང་རྫས་ལ་
བསྲེ་བར་བྱའོ་ཞེས་འགའ་ཞིག་ཟེར་རོ། །རིལ་བུ་སྒྲུབ་པ་ནི་བདུད་རྩི་ལྔ་དང་ཞེས་པ་ལ་སོགས་
པ་སྟེ། བསྙེན་པ་སྔ་མ་ལྟར་བྱས་ནས། གསེར་མཾ་ས་གསུམ་དང༌། ར་ཏི་རི་བདུན། དངུལ་མཾ་ས་
བཞི་དང་། ཏ་རི་གསུམ། ཟངས་མཾ་ས་བཞི་དང་། ཏ་རི་ལྔ་ཤིན་ཏུ་སྙོམས་པའི་འདབ་མར་བྱས་
ཏེ། སྒྲོན་མ་བཅུའི་རིལ་བུ་སྲན་མ་ཆེན་པོ་ཙམ་པ་རིམ་གྱིས་དྲིལ་ཏེ། མཚམས་མི་མངོན་པར་
དཀྲིས་ནས། སྔར་བཤད་པའི་ཐོད་པའི་ནང་དུ་ལག་པ་བཀག་སྟེ། རྟགས་བྱུང་གི་བར་བཟླས་
ནས། ཁར་བཅུག་ན་ཐོགས་པ་མེད་པར་འགྲོ་བ་དང་། མི་སྣང་བ་ལ་སོགས་པར་འགྱུར་རོ། །
རིམ་པ་དྲུག་པའི་སྐབས་སུ་འཁྲུལ་འཁོར་གྱི་མན་ངག་ནི། ཡི་གེ་འདོན་དང་བསྡུ་བ་དང༌། །
མན་ངག་རྣམ་པ་དྲུག་ཡིན་ནོ། །རྩ་བའི་སྔགས་སུ་འདོད་པ་ལ། །ཡི་གེ་སུམ་ཅུ་རྩ་གཉིས་དང༌། །
རྐང་པ་བཞི་རུ་འདོན་པ་དང༌། །སོ་སོར་ཕྱེ་སྟེ་གདོན་པའོ། །དང་པོ་དང་འགོ་མཐའ་ལྷག་
མཐའ། །གཙོ་བོ་ལྔ་རུ་སྟོན་པ་ཡིན། །དང་པོ་ཐ་མ་ཡི་གེ་བརྒྱད། །ཞེ་སྡང་རྡོ་རྗེར་ཤེས་པར་
བྱ། །དང་པོའི་དང་འོག་མཐའ་ཡི་ལྷག། སེར་སྣ་རྡོ་རྗེ་ཡིན་པར་འདོད། །དང་པོའི་མཐའ་ལྷག་
གཉིས་པའི་འོག། འདོད་ཆགས་རྡོ་རྗེའི་ཡི་གེ་ཡིན། །གཉིས་པའི་མཐའ་ལྷག་གསུམ་པའི་འོག།
ཕྲག་དོག་ཉིད་དུ་བསྟན་པ་ཡིན། །གསུམ་པའི་མཐའ་ལྷག་བཞི་དང་འོག། གཏི་མུག་རྡོ་རྗེ་ཡིན་
པར་དྲན། །རྐང་པ་དང་པོའི་དབུས་མ་བཞི། །ཁྲོ་བོ་གཅིག་དང་ལྷ་མོ་གསུམ། །གཉིས་པ་ཡི་
ཡང་དབུས་མ་བཞི། །ལྷ་མོ་གཉིས་དང་ཐོད་པ་གཉིས། །རྐང་པ་གསུམ་པའི་དབུས་མ་བཞི། །
སྣོད་ཆེན་གསུམ་དང་ཁྲོ་བོ་གཅིག། རྐང་པ་བཞི་པའི་དབུས་མ་བཞི། །ཁྲོ་བོ་བཞི་རུ་ཤེས་པར་
-131-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱ། །བརྒྱད་པོ་གཅིག་གྱུར་བཅུ་དྲུག་བརྒྱད། །རོ་ད་ཡོ་ཡིའི་བསྡུ་བས་སོ། །འཕེལ་དང་འགྲིབ་
དང་མུ་བཞི་དང་། །འཇུག་ལྡོག་ཉིད་དང་ཐུན་མོང་སྟེ། །གཅིག་གཉིས་གསུམ་བཞི་གོང་ནས་